Ja õhtuks on maha sadanud veel umbes 15 cm vihma.
Üleujutuste eest hoiatatakse isegi lõunas Baltimore'is.
Inimestel palutakse võimalusel maanteid vältida.
Meie meeskond nägi kiirteel mitut avariid, avariisse sattus ka noortekoguduse buss.
Palvetame nende perede eest.
Oh heldus. Hoia ennast, Ed.
Ja nüüd suundume päikeselisse San Diegosse,
kus meie fitnessiekspert Sheila D. Rubin juba ootab.
Näete? See ei ole sugugi raske. See on väljakutse.
Tead, mis neil vahet on? - Muidugi.
Tõesti, Stew? - Ei tea.
„Raske“ on hääl su peas, mis ütleb, et sa ei suuda.
Et oled ennegi proovinud ja põrunud. Et sa oled nõrk ja mõistad seda viimasena.
Sa oled vist mu ämmaga rääkinud.
Nali.
Väljakutse jääb alles pärast selle hääle tapmist.
Tulitamine reites, mis ütleb, et sa suudad küll. Et sa oled tugev.
See ragin mu põlves on siis väljakutse?
Ei, Stew. See on osteoartriit.
Aga see meid ei takista. Annan sulle näpunäiteid.
Ja neli, kolm, kaks, üks. Tulge kaasa!
Samm, samm, pööre. Samm, samm, pööre. Just nii.
Ja stopp!
Aitäh, daamid.
Olgu. - Vabandust. Andke andeks.
Andestust. Mina siin. - Aitäh.
Sa oled vapustav, tõeline täht.
Nii kõrgel, et mu pea käib ringi. - Rahune, see on esimene päev.
Ei, see saade jõudis igasse kööki ja elutuppa terves USAs.
New Yorki, Washingtoni, Jacksonville'i, Topekasse…
Miks ma linnu loetlen? Sa tead neid isegi.
Niisiis. Te olete võrratu, ilmselgelt, teate seda isegi.
Nii et asun asja juurde.
Teeme ettepaneku liita teie üleriigiline bränd meie omaga.
Regionaalne bränd.
Teid korjas üles „Tere hommikust, Ameerika“.
Üleriigiline ikka. - Ma räägin teie brändist.
Riigi edelaosas Hartman Foodsi veel ei tunta,
meie andmetel. - Loodes samuti mitte.
Noh…
Nii et meie viiksime maailma teid. Eks ole?
Las ma sekkun, enne kui daamid su nahka pistavad, Mason.
Kõigil turgudel meid veel pole, aga tahame teie abil sinna jõuda.
Iga naine tahab olla Sheila Rubin.
Aga nad küsivad,
mida nad selleks ohverdama peaksid. Naudingud? Rõõmu?
Enam mitte.
Saage tuttavaks: meie uus toode, rasvavaba küpsis.
Ei mingit rasva küpsises ega teie kehal. Teaduslikult tõestatud.
Detaile me veel arutame,
aga pakuksime kopsakat ettemaksu,
lisaks protsenti kasumist.
Iga kord, kui tarbija võtab suutäie küpsist,
saate teie suutäie kasumist.
Aga nüüd lõbusam osa.
Me tahame teada teie eelistusi.
Milline on teie lemmikküpsis, Sheila?
Valikuid on palju.
See küpsis peab esindama teid.
Tahaksime nende küpsistega pisut omaette olla,
kui sobib.
Nii et võtame näidised koju kaasa
ja jagame teiega peagi oma mõtteid.
Kõik mängivad, et see on tühine asi,
et laual on kandik tuliste küpsistega. Aga mina muud ei näegi.
No see on nagu…
Teate, mis?
See on nagu sähviv valgus,
mida ma ignoreerima peaksin.
Kuidas ometi?
Või nagu seksiksid mu toas alasti inimesed.
Kõik teesklevad, et see on normaalne, ja jätkavad vestlust, aga…
mina ei suuda.
Nad küsisid, milline on mu lemmikküpsis,
ja, teate, veidral kombel ei tea ma seda.
Mul pole aimugi. Ausalt.
Arvasin, et küsimus oli ootamatu ja mõte kiilus kinni,
aga ka pikemalt mõtiskledes ei suutnud ma midagi välja mõelda.
Jah, see mõjub veidralt, kui veedad terve elu,
keelates endale kõike, mida sa tahad.
Sa kaotad kontakti iseendaga.
Täpselt. Jah.
Ma ei tea.
Ma ei tea, mis mulle meeldib. Seda on kohutavalt piinlik tunnistada.
Igal pool mujal.
Psühholoog soovitas mul üksinda sööma minna.
Uusi asju proovida, anda endale ruumi mõista oma eelistusi.
Kuidas läks? - Ma ei proovinud.
Süüa üksinda restoranis, kus kõik mind vahivad? See oleks õudne.
Ah soo. Ja mis meil siin on?
Kuule, kust ma sind tean?
Postkontor. Jah. Müüsid mulle kahe nädala eest marke.
Jah, õige.
Ma ei unusta ühtegi nägu. - Mida perset sa siin teed?
Mina?
Mida teie siin teete?
Kuulud nüüd mingisse sekti?
See on minu tugigrupp. Anonüümne.
Anna andeks, ma ei teadnud.
Tegin lihtsalt kiire jooksutiiru, et mõtteid klaarida.
Seda teen ma nüüd üsna tihti. See on päris võimas. Elu muutev.
Tegelikult mind ennast muutev.
Jooksin ja jõudsin siia ning jätan su kohe rahule.
Tahtsin küsida, kas sa tuleksid Mayale päev varem järele.
Töökaaslased kutsuvad mind baari,
kui ma keeldun, peavad nad mind vanuriks.
Sa teed vist nalja. Pead mind ette hoiatama.
No eks ma võin ju ka külas kellegi poole pöörduda, kui sa soovid,
aga need neiud on peoloomad. Õhtu lõpuks rüüpab Maya jooke soolarandiga klaasist.
Sa ei ela enam siin.
Helista ette. Või vähemalt koputa.
Selge.
On sinu eks alles tegelane, mis?
Marsha veedab järgmised poolteist aastat ilmselt erakluses.
Anna andeks, see ei kordu.
Kindlasti ei kordu see siis,
kui me kohtumiste jaoks uue ruumi leiame. Eks?
Minu arust on ka siin täitsa mõnus. Ma võõrustan teid rõõmuga.
Seda ma usun.
Aga kas sa ei ole mõelnud, et sinu garaaži varjumine ei ole kõige parem raviplaan?
Ma ei usu, et privaatsus mu paranemise ohtu seab.
Aga meie oma? Meie ei ole ju telestaarid,
vaid tavalised inimesed, kes siia jõudmiseks palju vaeva on näinud,
ja tunne, et me oleme osa sinu saladusest, ei ole teab mis mõnus, Sheil.
No… - Ma ei varja ennast.
Elu on lihtsalt praegu väga keeruline.
Näiteks lapse eest hoolitsemine. - Nii et vaid sinul on lapsed?
Ei usu. Inimesed leiavad lahendused.
Kindlustan, et meid ei segata enam. Ma luban.
CALIFORNIA POLITSEI KINNIPIDAMISPROTOKOLL
OAKLANDI POLITSEI KINNIPIDAMISPROTOKOLL
Kas see meeldib sulle?
Kuidas siis muidu?
Nii stiilne foto. Lamad seal nagu meritäht.
Ah jaa. Sina ei tea ju, mis sulle meeldib.
Daamid, härrad, šokolaad, vanill…
Vaeseke. Minul seda probleemi ei ole.
Seda ma usun.
Tean, mida tahan ja kuidas seda saada.
Tean isegi, mida sina tahad. - Mida siis?
Praegu tahad sa eelkõige Dannyle käru keerata.
Ei. Danny on niigi omadega puntras. Lõpuks jõuab ta ummikusse.
Hästi. Sa võid ju oodata, kuni ta ennast võib-olla hävitab.
Nii kaua sekkub ta otsekui juhuslikult su eraellu,
paranemisse, ärisse,
muudab plaane, kui tuju tuleb.
Aga mida üks päev ikka muudab, kui oled kuus aastat üksinda last kasvatanud,
kuni Danny teeskles, et tema elu on tähtsam?
Tundub, et ta on ka sind selles veennud. - Ta lihtsalt on selline.
Kõik on lubanud tal selline olla. Mina olen lubanud.
Nüüd on see siis sinu süü, et ta on laisk ja isekas mölakas?
Hea nali. Peaksid püstijalakomöödiat proovima.
Muide, kas sa ei peaks Mayale järele minema?
On see sinu auto?
See oli minu ja Danny oma.
Olgu, kuula nüüd.
Kabriolett, Saksa auto, korvistmetega.
Sa töötad nüüd televisioonis. Õpi ennast austama.
Tore, jõudsidki. Kutsun Maya ja ütlen talle…
Äkki räägime pisut väljas?
Jah.
Hästi. Milles asi?
Nüüdsest jagame me hooldusõigust võrdselt.
Ma ei mäleta, et jurist seda maininud oleks.
Ei mingeid juriste, lihtsalt vastutulek.
Hästi. Ma mõistan.
Sa tahad, et ma su rahule jätaksin. Kuidas ma julgesin astuda läbi majast,
mis on meie ühisvara… - Danny.
…osaleda meie ühises äris? - Aitab küll.
Sa kasutad meie tütart, et mu tiibu kärpida. Püha issand!
Alati, kui arvan, et su moraalne põhi on käes,
vajud sa veel sügavamale.
Veider, et sa moraali mainid.
Mäletad meeleavaldust ülikoolis, kus sa kohtumaja akna sisse viskasid
ja kaks ööd kongis veetsid? - Arvad, et ma häbenen?
Ei, küllap oled sa üsna uhke.
Aga tekib küsimus, miks sa seal vaid kaks ööd olid.
Minu teada kaasneb riigivara kahjustamisega kümneaastane vangistus.
Oled nüüd jurist?
Ei peagi olema. Ilmselgelt tegid sa võimudega koostööd.
Ja nii oligi?
Andsid võmmidele mõned nimed ja…
Huvitav, mida Jack ja Jerry asjast arvaksid.
Mida su uued kolleegid asjast arvaksid?
Mis sinuga juhtus? Väike lõiguke uudistesaates ja äkki oled…
Selline olen ma alati olnud, Danny. Ma lihtsalt ei näidanud seda sulle.
See ei lähe selga. - Kui pisut vaeva näha…
Vaata mind. Ma ei ole selleks suuteline.
Muidugi oled.
Sa ei ole lihtsalt ammu…
Majast väljas käinud?
Ma mõistan su ärevust, aga see õhtusöök on väga oluline.
Need on tähtsad inimesed
ja peavad mõistma, et ka meie oleme tähtsad.
Miks need inimesed sinu tähtsust mõistma peavad?
Nad ei näe meid. Nad ei austa meid.
Kitsarinnalise suhtumise eest meie usku peavad nad vastust andma Jumalale.
Aga sa tead, mida olümpiamängud mulle tähendavad.
Poisipõlvest saati, kui ma neid koos isaga vaatasin.
Suured saavutused, mille eelduseks on distsipliin ja vaimupuhtus.
Ja võimalus selles mingitki rolli mängida…
Täna pandi kaamerad üles.
Igale lambipostile, et vandaal kätte saada.
Meid jälgitakse nüüd. Ööpäevaringselt.
Ja meie reaktsioonist sõltub meie käekäik.
Kas võin juua pakkuda, kuni kaaslast ootate?
Ma ei oota kedagi. Ma õhtustan täna üksinda.
Veelgi parem.
Oot-oot.
Kas te käisite mõned kuud MiraCosta kolledžis?
Nagu… Te olete väga tuttava näoga.
Ei käinud.
Ma võtan klaasi valget veini, palun.
Pärast esimest teleesinemist juhtus mul seda tihti.
„Kas te kasvasite Tampas?“
Kas ma näen selline välja?
Aga samas võib-olla näengi.
Kas jõudsite otsustada? - Ah jaa. Vaatame.
SUUPISTED - SUPID SALATID - EELROAD
Kas ootan veel pisut? - Ei-ei, ma kohe…
On see tõesti nii raske?
Elu ja surma küsimus, milline eelroog valida?
Küllap vist. Tead, mis?
Ehk sobib see väike autoromu sulle tõesti.
Kas midagi kergemat on?
Tundub, et iga roa juurde käib mingi kaste või…
Jah, nii on tal kombeks.
Ma pole küll toiduekspert, aga rahvale näib meeldivat liha ja mereandide kombo.
Ma ei söö tavaliselt koorikloomi.
Püha issand, ma tean!
Uudistesaade.
See daam trikoos.
Püha issand! Muidugi ei käinud te MiraCostas.
Ja nüüd vahivad kõik… - No ei.
Mõtlesin: „Ehk on ta…“ - …sind homaarisaba imemas.
Lillat veeni, mis on täis jumal teab mida.
Teate, võtan otsustamiseks tõesti veel mõne minuti. Aitäh teile.
Nii et, John, sa oled siis kaubamajamees.
Arendan kommertskinnisvara,
nii et kaubamajad moodustavad mu portfellist suure osa.
See on tulus äri.
Oleme kasvuga rahul.
Ja kõige rohkem on rahul ilmselt proua. Saab poodelda-poodelda.
Maria, Heath räägib sinuga.
Pigem rääkis ta minust.
Jajah.
See on suur ime, kui ma koos tema kottidega autosse mahun.
Kas valan veel? - Me ei joo alkoholi, aitäh.
Pisut lustida võite ju ikka, eks?
Küll Jumal mõistab. - Mõrd.
See mõrd
lööb sulle lihanoa kaela, kui sa veel niimoodi räägid.
Kõlas päris vürtsikalt. Mida sa ütlesid?
Ma tean, mida te tunnete.
Vaevalt küll.
Sellest menüüst valimine… Võimatu.
Kas see, et ma siin üksinda istun
ja olen naine, annab teile õiguse siia marssida ja minuga rääkima hakata?
Kas te käituksite samamoodi, kui ma oleksin ärimees?
Ilmselt mitte. Samas… Võib-olla. Oleneb. - Hästi.
Kas ma saaksin arve? - Ei-ei. Oodake.
Lubage mul vabandust paluda. - Jätke.
Mitte teiega rääkimise eest, sest see on lihtsalt inimlik.
Pigem selle eest.
Miks ma sulle parimat toorainet toon, kui sööjad selle maitsetki ei tunne?
Imeilusa spargli uputad või sisse…
Ja pestost ei hakka ma rääkimagi, see on pesuehtne mõrv.
Mina olen, muide, Carlos. Ma ei tahaks pealetükkiv olla…
Sellega jäite vist hiljaks.
Aga ma ei saaks elada, teades, et te tulite nõnda kaugele…
Ma elan siinsamas. - …ja maksite nii palju…
Ma ei ole veel tellinud. - …aga ei maitsnud
selle restorani parimat rooga. - Ma ei soovi.
Pole vaja, aitäh. - Ei. Te peate.
Palun pange see ära.
Võtke see.
Ja nüüd…
Voilà.
Azotška. Sugugi mitte haruldane tomatisort.
See maitseb nagu… Või noh, see meenutab mulle…
See meenutab suve.
Lapsepõlve. - Jah.
Vist mu elu parim tomat.
Ehk isegi üldse mu elu esimene tomat.
Ja kahjuks on kõik toidud teie jaoks nüüd igaveseks rikutud.
Eks ma olen siis rikutud.
Kuulge, aitäh, et te mulle vastu tulite.
Ning nautige ülejäänud tomatit
ja õhtut. Ma siis…
Kust te tulite? - Mina?
Ah jaa. See tomat.
Jah.
Üks perekond kasvatab neid oma väikses talus, Lodi lähedal.
No nad on vist võlurid.
Ei. Teiegi saaksite hakkama. - Võimatu.
Ma olen kobakäpp, suudan kunsttaimedki tappa.
See ei saa tõsi olla.
Kust te teate? - Ega ma ei teagi.
Aga kõhutunne ütleb, et te olete enda vastu liiga karm.
Ja ausalt öeldes ei ole ka mina teab mis osav aednik.
Aga ma tean, mida osta, et see siis
sellistele asutustele kopsaka kasumiga maha müüa.
Et nad selle või ja küüslauguga mõrvata saaksid?
Jah. Täpselt.
Nauding on väga lihtne asi.
Seda kiputakse unustama.
Teate,
te ei öelnud oma nime.
Ei peagi ütlema, aga ei öelnud.
Mu nimi on Kelly.
Meeldiv tutvuda, Kelly.
Ei. Mitte Kelly. Mu nimi on Sheila.
Hästi. No meeldiv tutvuda, Sheila. - Sinuga samuti, Carlos.
Ma ei tea, miks ma seda ütlesin.
Üritasin vist olla, noh, salapärane ja… - Pole vaja selgitada.
Armastan sind kamalu ja kapaga
Armastan sind suure kallistusega
Olgu. Head ööd.
Issi.
Ma tean, kallis, ja tahaksin aidata,
aga veel rohkem tahan, et sa selle ise ära õpiksid. Eks?
Sa suudad küll.
Mõnusat sörki!
Leidke selles midagi võrratut!
Toit, riided, teenused.
Ja nüüd kujutage ette kaasaegset kaubandusküla,
sportlaste majutusest vaid paarisaja meetri kaugusel.
Avaliku ja erasektori ühistöö.
Noh, see kõlab põnevalt. - Usun, et see on tulevik.
Aga tahaksin pakkuda teist ülesannet.
Muidugi. - Välikäimlad.
Kuidas palun?
Võistluspaikade ümbrusesse tuleb paigutada umbes 5000 välikäimlat.
Ja kuna sa tegeled ehitusega, arvame, et sina oled just õige mees.
Käimlaid võin ma hankida küll, muidugi, aga minu arust on siin suurem võimalus…
Tead mis. Kui sa sellega hakkama saad, on sul komitees kohe palju fänne.
Hästi.
Tubli mees. Viime sind logistikaga kurssi.
Jah, tehke seda.
Kas ma saaksin palun oma naisega rääkida?
Heath Rudiger helistas.
Pärast nädalaid kestnud suhtlust LA olümpiamängude korralduskomiteega
määrati mind tegelema välikäimlatega.
Minu panus 84. aasta olümpiamängudesse on kemmergud.
Ja see on minu süü?
Sinu käitumine õhtusöögil aitas kindlasti kaasa.
See pole õiglane. - Ei ole?
Sa leiutad uusi viise minu alandamiseks.
Pead armukest, mõnitad mind võõraste ees.
Ma olen oma kodus vang.
Ja sellest hoolimata
oodatakse, et ma oleksin kuulekas ja…
Kui sa rahu soovid, John, peavad asjad muutuma.
Üritan mõista, mida see meenutab.
See on mul keele peal.
Mu vanema õe huuleläige.
See lõhnas sama hästi ja maitses sama kohutavalt.
Nii et karamelli välistame.
On sul kõik kombes? - Jah.
Sest kohtumisel olid sa väga, noh…
Me ei pea seda tegema.
Ausõna, Sheila,
kui küpsised on sinu jaoks liig, arvestades su…
Su tervis on kõige tähtsam. - Kõik on hästi.
Päriselt? Sest sa oled hirmus hajevil… - Ma tutvusin kellegagi.
Vist. Või noh, ma tean, et ma temaga tutvusin.
Aga arvan, et temast võiks ehk saada midagi enamat.
Issa ristike. - Jäta.
Mina mõtlesin, et sa oled… Aga sa…
Tutvusid kellegagi? Räägi kõigest. - Jah.
Rääkida polegi tegelikult midagi. No me ajasime juttu.
Ta oli vaimukas ja jättis eheda inimese mulje.
Ta toitis mind. - Ei!
Ja ma andsin talle oma telefoninumbri.
Panin kirja ja andsin talle.
Mis minuga juhtunud on?
Anna andeks, mõtlen sinust nii palju. - Mis sa nüüd.
Ja kardan alati küsida.
Aga nüüd on sul selline imeline uudis… - Ei, veel mitte.
Jah. Muidugi. - Jah.
Söön nüüd küpsist. - Sellest võib midagi tulla.
Küpsistest kõik algaski.
Läksin üksinda restorani, et mõista, mis mulle meeldib.
No ja see mees…
Ühtäkki ilmus välja tema ja selgus, et ehk ma siiski tean oma maitset.
Võib-olla. - Võib-olla.
Mulle ei meeldi karamell ega maasikas.
Armastan sind kamalu ja kapaga
Armastan sind suure kallistusega - Armastan. Kallistus, jah.
Olgu. Head ööd.
Kurat. Persse.
JOOKSJATE MAAILM JOOKSE JA ELA KAUEM!
Kurat!
Püha issand.
Olgu.
Üle silmuse. Üle selle asjanduse, ring ümber puu.
Ja siis võtad teise.
Tänage taevast!
Teie elu on kingitus! Kõigil ei ole niimoodi vedanud.
Vabad kui tuul!
Sitapead.
Ja…
Võtmed. Võta… Olgu. Lähme. Tule. Läki.
PÄÄSTKE VAALAD
OOKEANI ADVOKAADID
Vabandust. Kas sa tohid ikka kohvi juua?
Ma ei tea.
Kuidas sellega läheb ka?
Küsid, kuidas pumpamine läheb? - Nojah.
See käib ju asja juurde, eks?
Selle pöörase reisi juurde.
Jajah. - Laste kasvatamise ja tööelu tasakaalu.
Jah, no hästi läheb.
Tore.
Mul on tütar.
Maya.
Jube veider, et asjad, mis annavad elule mõtte,
võivad tekitada tunde, et me oleme täiesti kaotanud iseenda.
Aga ehk ongi see asja mõte.
Väljuda sellest teistsuguse ja paremana.
Ja tasakaal polegi tähtis. See on ohver, mille me toome, et areneda.
Tead, mis minul vastu pidada aitab?
Palun alandlikult infot.
Ühel päeval imetakse mind tühjaks ja mul ei ole enam midagi anda.
Ei oma lastele ega tööle. Mitte midagi.
Ja siis on see läbi.
Ma toon sulle veel kohvi. - Jah.
See võiks tuline olla.
Jumaldame neid šokolaadimaitselisi. - Imeline.
Aga kasumis osalemine kasvab igas kvartalis 50 baaspunkti võrra.
Jee.
No nii.
Mine aga. - Olgu. Jah.
Halloo? - Tšau, Deb.
Banaani-Danny! Kes surnud on? - Mitte keegi.
Keegi ei surnud. Tahtsin lihtsalt uurida, kuidas mu väikesel õel läheb.
Me pole ammu rääkinud. - Kas sa oled pilves?
Ei. Ei ole.
Mina ka mitte.
Tead, ma istusin siin
ja mõtlesin, kas sul võiks elukohta vaja olla.
No sa ju tunned mind, Banaan. On ja ei ole ka. Mis siis?
Noh, mul on siin juhtumisi üks lahtikäiv diivan,
ühes pulbitsevas rannikulinnas, ja see hüüab sinu nime.
Võiksid siin aega veeta, jumet värskendada.
Mis juhtus? - Mis mõttes?
Ma jätsin sulle sõnumi, et Avery suri ootamatult.
Sa ei võtnud ühendust. Tead, kuidas ma seda lindu armastasin.
Jah, ma tean. Anna andeks.
Me Sheilaga lahutame.
Ja siin see on.
Oh ei!
Ma ei tea, kas see pidi kõlama kurvalt või üllatunult.
Anna andeks. Kuidas sa vastu pead?
Ma…
Maya on poole ajast minu juures ja selgus, et ma olen isana täielik petis.
Ja lisaks sellele olen ma kuradi suures segaduses, Deb.
Ja abi kuluks marjaks ära.
Ja mul on savu.
Tulen järgmise bussiga.
Vahva. Suurepärane.
Hea jalgpall.
Pall Schneiderile. Ta paneb selle Milleri poole teele.
Tere õhtust.
Sa ei kujuta ettegi.
Kas läheme üles? - Ei.
Las ma panen mängu kinni. - Sina pead tegema vaid ühte:
püksid ära võtma, enne kui…
Lõhkusin pandla ära. Oih.
Miski on su aku korralikult täis laadinud. - Jah. Mul on uudiseid.
Hästi.
Me Sheilaga sõlmisime just reklaamilepingu
dieettoidufirmaga.
Väga tulusa.
Noh, siis on sul küll tegemist olnud.
Olgu.
Loodetavasti mõistad sa, millises meeleolus…
Jessas. Ütle see välja, Greta. Olgu.
Vaata, ma ei ole juba mitu kuud meie suhtega rahul olnud.
Tundub, et mida rohkem me äripartneriteks muutusime,
seda vähem olime me partnerid eraelus.
Ja minu arust oleks parem, tervislikum,
kui ettevõte jätkaks… ilma sinuta.
Ern, tahan, et meie vahel kõik jälle hästi oleks.
Ma tahaksin mängu vaadata.
Ja otse rünnakule.
Vasakult.
Sa teed seda. Võitled, võidad, saad haiget, paraned.
See on hea. Sina oled hea.
Ometi oled sa vannitoas ja räägid iseendaga.
Seda on raske õigustada, mis?
Tere. - Tere.
Tead, ma mõtlesin Itaalia köögile. Aga on ka…
Tõlkinud Triin Jürimaa